钦定古今图书集成/明伦汇编/氏族典/第238卷 > 张锡
## 钦定古今图书集成/明伦汇编/氏族典/第238卷 > 张锡

按《唐书张文瓘传》：“文瓘兄文琮，文琮子锡。久视初为
凤阁侍郎同凤阁鸾台平章事，代其甥李峤为宰相，
请还庐陵王，不为张易之所右，坐泄禁中语，又赇谢
钜万。时苏味道亦坐事，同被讯，系凤阁，俄徙司刑三
品院。锡按辔专道，神气不慑，日膳丰鲜无损。贬味道，
徒步赴逮，席地菜食。武后闻之，释味道，将斩锡，既而”
流循州。神龙中，迁工部尚书。韦后临朝，诏同中书门
下三品。旬日出为绛州刺史。累封平原郡公，卒。

===张仁愿===按《唐书张仁愿传》：“仁愿，华州下邽人。本名仁亶，以睿
宗讳音近避之。有文武材。武后时累迁殿中侍御史。
万岁通天中，孙承景监清边军，战还，自图先锋当矢
石状，擢为右肃政台中丞。仁愿劾奏承景罔上，贬崇
仁令，以仁愿代为中丞，检校幽州都督。默啜寇赵、定，
还出塞，仁愿以兵邀之，贼引去。迁并州都督长史。神”
龙中，进左屯卫大将军，兼检校洛州长史。会谷贵多
盗，仁愿一切捕杀，胔积府门，畿甸震慑，无敢犯。三年，
朔方军总管沙吒忠义为突厥所败，诏仁愿摄御史
大夫代之。时默啜悉兵西击，仁愿请乘虚取漠南地，
于河北筑三受降城，绝南寇路。中宗从之，自是突厥
不敢逾山牧马。初，三城不置，壅门曲敌战格。或曰：“边
城无守备，可乎？”仁愿曰：“寇至当并力出拒，敢回望城
者斩，何事守备？”后常元楷代为总管，始筑壅门，议者
益重仁愿而轻元楷。景龙二年，拜左卫大将军、同中
书门下三品，封韩国公。春还朝，秋复督军备边，帝为
赋诗祖道。迁镇海大将军。睿宗立，乃致仕。开元二年
卒。仁愿为将，号令严明，将吏信伏。后人思之，为立祠
受降城，出师辄享焉。宰相文武兼者，当时称“李靖、郭
元振、唐休璟、仁愿”云。